Lav et referat af nedenstående tekst:

Tekst:
5500 mennesker, høj musik og sol. Det er nok, hvad de fleste forbinder med en god sommer - eller ihvertfald en god sommerkoncert. Men med et højt brandfareindeks er man som koncertarrangør nødt til at tage sine forholdsregler. - Det er helt klart noget, vi tænker på. Her på vores koncertplads sørger vi for, at der bliver vandet her dagen før koncerten, og to gange lørdag morgen efter koncerten, bliver koncertpladsen vandet over med saltvand, fortæller Casper Høgsted, der er talsmand for Rock i Frederikshavn. For det er knastørt derude. Der er ikke faldet en eneste dråbe regn i to uger, og derfor advarer Nordjyllands Beredskab generelt mod åben ild, og at man smider cigaretskodder i naturen. - Det er ressourcekrævende at slukke en naturbrand, særligt hvis de får et stort omfang, siger Lars Bjørndahl, der er beredskabschef ved Nordjyllands Beredskab. Derfor opruster Nordjyllands Beredskab med ekstra mandskab og tankvogn, så man selv ved mindre naturbrande kan rykke talstærkt ud. For man tager ingen chancer i tørken. - Brandfareindekset lige nu er moderat, men vi har en forventning om, at det stiger hen over den kommende periode, siger beredskabschefen. Og i Frederikshavn tager de ihvertfald ingen chancer. - Vi har sørget for, at vi har ekstra brandslukningsmateriale rundt omkring på hele pladsen. I forhold til, hvad vi skal have, så har vi cirka det dobbelte antal brandslukkere, siger Casper Høgsted. - Vi er så max forberedte, som vi kan være, og vi er slet ikke nervøse for, at der sker noget uforudset i morgen.

Referat:
Tørken har bidt sig fast i Danmark. Og det får koncertarrangør til at tage sine forholdsregler.